ประจำเดือนมาวันที่ 2-6 ก.ค. แล้วมีอะไรกับแฟนวันที่ 8 ก.ค. ป้องกันโดยการใส่ถุงยาง แล้วก็มีอะไรกับแฟนอีกครั้งวันที่ 14 ส.ค. ใส่ถุงยาง แล้วเมื่อวันที่ 15-16 ส.ค. เหมือนมีเลือดสีชมพูออกมาเเค่ติดชั้นในค่ะ แบบนี้จะท้องไหมคะ
สวัสดีค่ะ หากประจำเดือนมาวันที่ 2-6 ก.ค. แล้วได้มีเพศสัมพันธ์ในวันที่ 8 ก.ค. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก และหากได้ใส่ถุงยางอนามัยร่วมด้วย โอกาสก็จะยิ่งน้อยลงไปอีกค่ะส่วนการมีเพศสัมพันธ์ในวันที่ 14 ส.ค. ถือว่าเลยระยะปลอดภัยไปแล้ว แต่หากใส่ถุงยางอนามัยป้องกัน โอกาสในการตั้งครรภ์ก็มีน้อยค่ะสำหรับเลือดที่ออกในวันที่ 15-16 ส.ค. หากมีปริมาณแค่เล็กน้อย น่าจะเป็นเลือดออกช่วงวันไข่ตกได้ เพราะอยู่ในช่วงกึ่งกลางของรอบเดือนพอดี ซึ่งหากไม่ได้มีเลือดออกมาอีก ก็ไม่ได้ถือว่าผิดปกติอะไรส่วนเรื่องการตั้งครรภ์ หากจะให้แน่นอน ก็ควรรอดูว่าประจำเดือนในรอบต่อไปจะมาหรือไม่ หากไม่มา จึงค่อยตรวจหาการตั้งครรภ์ดูค่ะ